**פרוטוקול ישיבת הנהלה כלכלית מס' 17.19 מיום 23.12.19**

**המשך אישור תכנית 2020**

1. יעדי התיירות/חנות:

בהמשך לישיבה הקודמת (16.19), שבה הוצגו אומדן 2019 ותכנית 2020 ללא נוכחותה של הדס, התקיים דיון לגבי יעדי הענף עם הדס:

1. התחלנו לעבוד עם חברת הב.ל.ו.ן, אשר נשכרה בהסכם לשנה להגדיל את ההכנסות מהסיורים והארוחות, בציפייה שגם מכירות החנות ישתפרו כתוצאה מהגידול במספר המבקרים.
2. יש צורך בהגדלת ההכנסות בחנות על ידי הגדלת המכירות כיעד עיקרי ל-2020. ייעשה מאמץ למצוא אפיק שיווק/מכירה שיאפשר פעילות סחר נוספת מחוץ לדגניה ובכך להקטין את התלות במספר הלקוחות המגיעים לחנות פיזית.
3. בית גורדון:

* פרויקט אתר מורשת יוצא לדרך לאחר 10 שנים. "אתר מורשת" ישקיע בתערוכה, והחמ"ת (החברה הממשלתית לתיירות) תנהל את הפרויקט.
* הפעילות החדשה, לכשתיפתח, עשויה להיות אטרקציה נוספת בסל התיירותי של דגניה.
* יש לבדוק את סוגיית התפעול – מי מממן את התחזוקה השוטפת, מי נושא בהפסדים אם יהיו, מי משלם משכורות. לבדיקת איציק והדס.

סוכם – 2020 הנה שנת מבחן לענף. אם אין עלייה בהכנסות ומעבר לאיזון רווחים יובא המשך קיום הפעילות לדיון.

1. תקציב פינת החי:
2. הענף מראה אומדן של הפסד בסך 175 אלף ₪, לעומת הפסד של 81 אלף ₪ בשנה שעברה. ההשפעות העיקריות: ירידה של כ-65 אלף ₪ בהכנסות שמקורה בקהל דתי, עלייה של כ-25 אלף ₪ בהוצאות עקב קנייה מרוכזת של מזון שיספיק גם לשנה הבאה. יתרת המזון תירשם כמלאי לשימוש ב-2020.
3. לאחר דיון סוכם שפינת החי איננה יכולה להימדד על פי פרמטרים עסקיים. הדיון על המשך קיום הפעילות חייב להתבצע בפורום רחב יותר עקב התועלת החברתית. ההנהלה הכלכלית תדרוש את החזרת הענף לקהילה.
4. מוסך:
5. עיקר הפעילות מבוססת על מתן שירותים ללקוחות פנימיים.
6. יש שביעות רצון לגבי השירות של המוסך ומקצועיותו של שי.
7. האומדן ל-2019 מציג הפסד של 71 אלף ₪ לעומת הפסד של 41 אלף ₪ ב-2018, בעיקר בשל עלייה בעלויות החומרים.
8. לבדיקה:

* הקטנת שטח המוסך (להסדרת השימוש כשימוש פנימי ובניסיון להקטין את הארנונה של המוסך).
* בחינת אחוז ההעמסה על החלקים.
* המשך מתן שירותי שדה ללקוחות חיצוניים.

1. יעדים ותקציב של הנהלת העסק 2020 – אושר
2. מקורות, שימושים והשקעות – סוכם לדון בנושא לאחר דיון בצוות כספים בנושא מימון ההשקעות.